
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1180 


25 Αυγούστου 2003 


ΑΠΟΦΑΣΕΙ Σ 

Αριθ. Τ.3593/263/Α0019 

Απλουστευμένη διαδικασία εκτελωνισμού στον προσδιο¬ 
ριζόμενο από τον εξαγωγέα τόπο. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΚΑΝ (ΕΟΚ) 2913/92 του Συμβουλίου 
περί θεσπίσεως Κοινοτικού Τελωνειακού Κώδικα. 

2. Τις διατάξεις του ΚΑΝ (ΕΟΚ) 2454/93 της Επιτροπής, 
για τον καθορισμό ορισμένων διατάξεων εφαρμογής του 
ΚΑΝ (ΕΟΚ) 2913/92 του Συμβουλίου περί θεσπίσεως του 
Κοινοτικού Τελωνειακού Κώδικα. 

3. Τις διατάξεις του Νόμου 2960/01 περί Εθνικού Τελω¬ 
νειακού Κώδικα. 

4. Ότι με απόφαση του Υπουργού Οικονομικών καθορί¬ 
ζονται οι όροι και προϋποθέσεις για την χορήγηση έγκρι¬ 
σης εφαρμογής απλουστευμένων διαδικασιών που προ- 
βλέπονται από τις αντίστοιχες διατάξεις του Κοινοτικού 
Τελωνειακού Κώδικα, σύμφωνα με το άρθρο 34 του Ν. 
2960/01 περί Εθνικού Τελωνειακού Κώδικα. 

5. Την ανάγκη περαιτέρω απλοποιήσεως των διατυπώ¬ 
σεων εξαγωγής, με την κατάργηση της Τ2811/142/ 
Α0019/25.5.2000 Α.Υ.Ο. (ΦΕΚ724 Β712.6.2000). 

6. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του Κρατικού Προϋ¬ 
πολογισμού. 

7. Την 1100383/1330/Α0006/31.10.2001 απόφαση Πρω¬ 
θυπουργού και Υπουργού Οικονομικών περί ανάθεσης 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

Άρθρο 1 
Σκοπός 

I. Υπάτους όρους καιπροϋποθέσειςτηςπαρούσας, επι¬ 
τρέπεται σε φυσικά ή νομικά πρόσωπα που προβαίνουν 
συχνά σε εξαγωγή εμπορευμάτων, κατόπιν αδείας, να τη¬ 
ρούν τις διατυπώσεις εξαγωγής στις εγκαταστάσεις τους 
ή σε άλλους χώρους που εγκρίνονται προς τούτο, χωρίς 
προηγούμενη κατάθεση στο αρμόδιο τελωνείο της δια¬ 
σάφησης εξαγωγής και χωρίς προσκόμιση σε αυτό των 
εξαγομένων εμπορευμάτων. 


II. Η άδεια για την πραγματοποίηση των διαδικασιών 
εξαγωγής σε χώρο υποδεικνυόμενο από τον εξαγωγέα, 
χορηγείται από την αρμόδια Τελωνειακή Αρχή κατόπιν αί¬ 
τησης αυτού, εφόσον συντρέχουν οι προϋποθέσεις της 
παρούσας Απόφασης. 

Ο κάτοχος της άδειας ονομάζεται «Εγκεκριμένος εξα- 
γωγέας». 

Άρθρο 2 

Αίτηση για την χορήγηση άδειας υπαγωγής 
στην απλουστευμένη διαδικασία 

1. Ο αϊτών, με την υποβαλλόμενη αίτηση παρέχει το σύ¬ 
νολο των πληροφοριών σχετικά με τις εξαγωγικές του 
δραστηριότητες, την συχνότητα των συναλλαγών του, 
την οικονομική του επιφάνεια, το είδος των εξαγομένων 
εμπορευμάτων, τον τρόπο μεταφοράς τους, τις χώρες 
προορισμού τους και το αρμόδιο Τελωνείο Εξαγωγής. 

Η αίτηση υποβάλλεται στην αρμόδια Τελωνειακή Περι¬ 
φέρεια του τόπου εγκατάστασης (έδρα της επιχείρησης) 
του ενδιαφερομένου προσώπου. 

2. Ο αϊτών πρέπει να είναι εγκατεστημένος στην Ελλά¬ 
δα, εγγεγραμμένος στα μητρώα εξαγωγέων, να είναι φο¬ 
ρολογικά ενήμερος και φερέγγυος. 

3.0 αϊτών πρέπει να πραγματοποιεί εξαγωγές προς τρί¬ 
τες χώρες με κανονική συχνότητα, ήτοι τουλάχιστον πε¬ 
νήντα (50) εξαγωγές ετησίως και να μην είναι περιστασια- 
κός εξαγωγέας, τουλάχιστον με ένα έτος εξαγωγική δρα¬ 
στηριότητα. 

4. Διά της αιτήσεως αναλαμβάνειτη δέσμευση ότι θατη- 
ρήσει τις υποχρεώσεις που περιγράφονται κατωτέρω, 
καθ’ όλη την διάρκεια ισχύος της άδειας, που αιτείται. 

Άρθρο 3. 

Άδεια για την εφαρμογή της 
απλουστευμένης διαδικασίας. 

Περιεχόμενο. Λόγοι ανάκλησής της. 

1. Προ της χορήγησης της άδειας, η Τελωνειακή Περι¬ 
φέρεια, ως αρμόδια Τελωνειακή Αρχή, για την έκδοση αυ¬ 
τής εξετάζει την ακρίβεια των δηλουμένων στην αίτηση 
στοιχείων και την συνδρομή των σχετικών προϋποθέσεων 
σε συνεργασία μετά αρμόδια Τελωνεία Εξαγωγής (Τελω¬ 
νεία Ελέγχου) βάσει'Εκθεσης αποτελεσμάτων ελέγχου, η 
οποία συντάσσεται από Επιτροπή Ελέγχου, που απαρτί¬ 
ζεται από υπαλλήλους των Τελωνείων αυτών και η οποία 
ορίζεται από τον Προϊστάμενο της εκάστοτε Υπηρεσίας. 

Σε περίπτωση, που δηλωθέντα Τελωνεία Εξαγωγής, 
ανήκουν σε χωρική αρμοδιότητα Τελωνειακής Περιφέ¬ 
ρειας άλλης από εκείνης που εκδίδει την άδεια, ο ανωτέ¬ 
ρω αναφερόμενος έλεγχος, πραγματοποιείται μέσω της 
Περιφέρειας αυτής. 

2. Εντός μεγίστης προθεσμίας τριών μηνών από την 
ημερομηνία κατάθεσης της αίτησης, αποφασίζεται και 
αναλόγως χορηγείται ή μη, η σχετική άδεια. 

Σε περίπτωση μη χορήγησης της άδειας, η αρμόδια Τε- 
λωνειακή Περιφέρεια ενημερώνει γραπτώς τον αιτούντα 
παραθέτοντας τους λόγους απόρριψης της αίτησής του. 

3. Οι άδειες εξατομικεύονται και καθορίζουν τις πρακτι¬ 
κές λεπτομέρειες λειτουργίας της διαδικασίας, προσδιο¬ 
ρίζουν τον τρόπο συνεργασίας των μερών, την υποχρέω¬ 
ση ή μη, σφράγισης των εξαγομένων εμπορευμάτων, κα¬ 
θώς καιτοντρόπο θεώρησης του αντιτύπου 3του Ε.Δ.Ε., 
με τη χρήση της ειδικής μεταλλικής σφραγίδας. 

Η Τελωνειακή Περιφέρεια τηρεί αρχείο εγκρίσεων και 
χορηγεί αυτές μετά από σχετική καταχώρησή τους σε ει¬ 
δικό προς τούτο βιβλίο με αύξοντα αριθμό, τον οποίο θέ¬ 
τει στις άδειες. 

Απόσπασμα του βιβλίου αποστέλλεται ετησίως στην 
αρμόδια Διεύθυνση (Δ. 19η Τελωνειακών Διαδικασιών) 
του Υπουργείου Οικονομίας και Οικονομικών προς ενη¬ 
μέρωση. 

• Ειδικότερα, στην άδεια ορίζεται: 

α) Οι αρμόδιες Τελωνειακός Αρχές εξαγωγής (ελέγ¬ 
χου), δηλαδή τα τελωνεία που ελέγχουν τις εγκαταστά¬ 
σεις του εξαγωγέα, για την παρακολούθηση της τήρησης 
των όρων της παρούσας και υποβολή των παραστατικών. 

β) το αντικείμενο εμπορίας του αιτούντος και οι συγκε¬ 
κριμένες κατηγορίες εμπορευμάτων που πρόκειται να 
εξαχθούν από τις εγκαταστάσεις του αιτούντος ή από άλ¬ 
λο μέρος που ορίζεται ή εγκρίνεται προς τούτο. 

γ) ο χρόνος αποστολής του ειδοποιητηρίου από τον 
εξαγωγέα προς τα οριζόμενα τελωνεία εξαγωγής (ελέγ¬ 
χου) για την επικείμενη φόρτωση καθώς και το χρονικό 
περιθώριο αναμονής ελέγχου. 

δ) η υποχρέωση τήρησης ειδικού λογιστικού βιβλίου, 
χειρόγραφου ή μηχανογραφημένου, που περιλαμβάνει: 
την ημερομηνία κατά την οποία πραγματοποιήθηκε η εγ¬ 
γραφή και τα απαραίτητα στοιχεία για την εξακρίβωση 
της ταυτότητας των εμπορευμάτων. Η εγγραφή των 
εμπορευμάτων στις λογιστικές καταχωρήσεις έχει την 
ίδια νομική ισχύ με την αποδοχή της διασάφησης εξαγω¬ 
γής- 

ε) Η προθεσμία υποβολής του συμπληρωματικού ΕΔΕ 
(αντίτυπο 1) το οποίο υποβάλλεται στο τελωνείο εξαγω¬ 
γής (ελέγχου), εντός δεκαπενθημέρου (15) από την ημε¬ 
ρομηνία εγγραφής των στοιχείων εξαγωγής στο ειδικό 
λογιστικό βιβλίο εξαγωγών, (η ανακεφαλαιωτική διασά¬ 
φηση εξαγωγής, στην περίπτωση περισσότερων των δυο 
εξαγωγών κατά μήνα, εντός τριάντα ημερών). Οι τυχόν 
οφειλόμενες επιβαρύνσεις καταβάλλονται στις αντίστοι¬ 
χες ως άνω προθεσμίες. 

στ) ο τρόπος της έκτων προτέρων επικύρωσης του αντι- 
τύπου3του Ενιαίου Διοικητικού Εγγράφου,το οποίο χρη¬ 
σιμοποιείται ως δικαιολογητικό εξόδου από το Τελωνεια¬ 
κό έδαφος της Κοινότητας, με την επίθεση, από τον εγκε¬ 
κριμένο εξαγωγέα του αποτυπώματος ειδικής σφραγίδας 
σύμφωνης με το υπόδειγμα του παραρτήματος 62 των 
διατάξεων εφαρμογής του Κοινοτικού Τελωνειακού Κώ¬ 
δικα ΚΑΝ. 2454/93. 


ζ) Η άδεια περιλαμβάνει τη δέσμευσητου εγκεκριμένου 
εξαγωγέα να λάβει όλα τα απαραίτητα μέτρα για την εξα¬ 
σφάλιση της φύλαξης της ειδικής σφραγίδας, καθώς και 
της μολυβδοσφραγίδας σφράγισης των εμπορευμάτων 
και των εντύπων που φέρουν το αποτύπωμα της ειδικής 
σφραγίδας. 

Η άδεια κοινοποιείται στον ενδιαφερόμενο, στο Τελω¬ 
νείο Εξαγωγής (Ελέγχου) και στις λοιπές Τελωνειακές 
Περιφέρειες, εφόσον σε αυτές περιλαμβάνονται Τελω¬ 
νεία αρμοδιότητάς τους. 

η) Η άδεια αναγράφει τους λόγους ανάκλησής της: 

- όταν διαπιστώνεται ότι ο εγκεκριμένος εξαγωγέας δεν 
πληρεί πλέον τους όρους ή έχει παραβιάσει τις προϋπο¬ 
θέσεις χορήγησής της, ιδίως: 

- όταν διενεργεί πράξεις εξαγωγής περιστασιακά. 

- όταν έχει διαπραχθεί σοβαρή παράβαση ή επανειλημ¬ 
μένες παραβάσεις των τελωνειακών ρυθμίσεων και εν γέ- 
νει της τελωνειακής και φορολογικής νομοθεσίας. 

- όταν δεν έχει χρησιμοποιηθεί επί ένα έτος. 

Η άδεια μπορεί να μην ανακληθεί όταν: 

Ο δικαιούχος της εκτελέσει τις υποχρεώσεις του εντός 
ταχθείσης από την Τελωνειακή Περιφέρεια προθεσμίας. 

Ο αϊτών ενημερώνεται για τους όρους της άδειας και 
τους αποδέχεται ενυπόγραφα. 

Άρθρο 4 

Υποχρεώσεις του εξαγωγέα. 

1) Ο εγκεκριμένος εξαγωγέας υποχρεούται να ενημε¬ 
ρώσει το Τελωνείο εξαγωγής (ελέγχου), στον καθοριζό¬ 
μενο υπό της αδείας χρόνο με σχετικό ειδοποιητήριο έγ¬ 
γραφο , για την ώρα φόρτωσης και αναχώρησης των προς 
εξαγωγή εμπορευμάτων. Το μήνυμα πρέπει να περιέχει 
πληροφορίες για τον χρόνο που υπολογίζεται να αρχίσει 
και τελειώσει η φόρτωση και η αναχώρηση των εμπορευ¬ 
μάτων από τις αποθήκες του εγκεκριμένου εξαγωγέα, 
εντός εργασίμων ημερών και ωρών λειτουργίας του Τε¬ 
λωνείου Ελέγχου. 

Οι εν λόγω ενέργειες δεν μπορούν να πραγματοποιη¬ 
θούν νωρίτερα από τον χρόνο που αναφέρεται στο μήνυ¬ 
μα. Το ειδοποιητήριο έγγραφο αναφέρει το είδος των 
εμπορευμάτων, την χώρα προορισμού, το καθεστώς από 
το οποίο προέρχονται και τα στοιχεία του μεταφορικού 
μέσου. Διαβιβάζεται στο Τελωνείο Ελέγχου με τηλεομοι¬ 
οτυπία (ΡΑΧ) και επιβεβαιώνεται τηλεφωνικά η λήψη του. 
Όταν επίκειται φόρτωση και αναχώρηση των προς εξα¬ 
γωγή εμπορευμάτων εκτός εργασίμων ημερών και ωρών 
του αρμοδίου Τελωνείου Ελέγχου, κατόπιν αιτήσεως του 
εγκεκριμένου εξαγωγέα είναι δυνατόν να εκδοθεί ειδική 
έγκριση από το Τελωνείο Ελέγχου, για την διεκπεραίωση 
των σχετικών διαδικασιών. 

2) Μετά τη γνωστοποίηση της επικείμενης φόρτωσης 
και αναχώρησης των εμπορευμάτων, ο εγκεκριμένος εξα¬ 
γωγέας υποχρεούται να αναμένει τον Τελωνειακό έλεγχο, 
σεβόμενος το τεθέν στην άδεια χρονικό περιθώριο ανα¬ 
μονής ελέγχου. 

Εάν παρέλθει άπρακτος ο εν λόγω χρόνος τα εμπορεύ¬ 
ματα τίθενται αυτομάτως υπό καθεστώς εξαγωγής. 

3) Ο εγκεκριμένος εξαγωγέας οφείλει να διατηρεί στη 
δηλωθείσα διεύθυνση θεωρημένο ειδικό λογιστικό βι¬ 
βλίο, (χειρόγραφο ή μηχανογραφημένο), όπου θα κατα¬ 
χωρεί τα στοιχεία κάθε εξαγωγής. Το βιβλίο πρέπει να εί¬ 
ναι λεπτομερές, σύμφωνο με το επισυναπτόμενο Παράρ¬ 
τημα, ώστε να αποτελεί τη βάση ελέγχου για την 

Τελωνειακή Αρχή. Πριν από την αναχώρηση των εμπο¬ 
ρευμάτων αναγράφονται τα στοιχεία της εξαγωγής στις 
λογιστικές καταχωρήσεις του βιβλίου. Αυτές περιλαμβά¬ 
νουν την ημερομηνία κατά την οποία πραγματοποιείται η 
καταχώρηση, καθώς και τα απαραίτητα στοιχεία για την 
αναγνώριση των εμπορευμάτων. Η εκπλήρωση της εν λό¬ 
γω διατύπωσης έχει τα ίδια έννομα αποτελέσματα με την 
αποδοχή της διασάφησης εξαγωγής. 

Από τη στιγμή της καταχώρησης όλα τα έγγραφα (πα¬ 
ραστατικά διαμετακόμισης, τιμολόγια, φορτωτικές κ.λ.π) 
τίθενται, στη διάθεση της Τελωνειακής Αρχής για τον εν¬ 
δεχόμενο έλεγχο. Επίσης ο εγκεκριμένος εξαγωγέας τη¬ 
ρεί αρχείο σχετικών με τη συγκεκριμένη εξαγωγή εγγρά¬ 
φων (ειδοποιήσεων, αντιγράφων παραστατικών, μεταφο¬ 
ράς των εμπορευμάτων, καθώς και θεωρημένο 
φωτοαντίγραφο από το Τελωνείο Εξαγωγής του αντιτύ¬ 
που 3 του Ε.Δ.Ε. κ.λ.π) το οποίο μαζί με το ειδικό βιβλίο 
φυλάσσει επί πενταετία (5) τουλάχιστον, προκειμένου να 
διευκολύνεται ο εκ των υστέρων έλεγχος της Τελωνεια- 
κής Αρχής. 

4) Στο εκ των προτέρων επικυρωμένο αντίτυπο 3 του 
ΕΔΕ αναγράφει τα στοιχεία της εγγραφής στις λογιστικές 
καταχωρήσειςτου καιτηνημερομηνία αυτής. Στη θέση 44 
θέτει τον αριθμό της άδειας καθώς και τον τίτλο της Τε- 
λωνειακής Αρχής που την εξέδωσε και την μνεία "απλου- 
στευμένη εξαγωγή" και θέτει το αποτύπωμα της ειδικής 
σφραγίδας στη θέση 2. 

5) Ο εγκεκριμένος εξαγωγέας υποχρεούται να λάβει 
όλα τα απαραίτητα μέτρα για την εξασφάλιση φύλαξης 
της ειδικής σφραγίδας, καθώς καιτωντυχόν εγκριθεισών 
μολυβδοσφραγίδων και των εντύπων που φέρουντο απο¬ 
τύπωμα της ειδικής σφραγίδας. 

6) Υποχρεούται να τηρεί όλες τις απορρέουσες εκ της 
αδείας υποχρεώσεις του. 

Άρθρο 5 

Τ ροποποίηση-Ανάκληση αδειών-Κυρώσεις 

α) Η χορηγούμενη άδεια τροποποιείται, όταν περιστατι¬ 
κά που επήλθαν μετά από την έκδοσή της, έχουν επιπτώ¬ 
σεις επί του περιεχομένου της. 

β) Ανακαλείται, είτε κατόπιν σχετικής αιτήσεως του δι¬ 


καιούχου, είτε με απόφαση της αρμόδιας Τελωνειακής 
Περιφέρειας, όταν δεν εκπληρώνονται οι όροι και προϋ¬ 
ποθέσεις έκδοσής της, καθώς και όταν ο δικαιούχος δεν 
τηρεί τις υποχρεώσεις που απορρέουν από αυτήν. 

γ) Επιβάλεται πρόστιμο σύμφωνα με τις διατάξεις του 
άρθρου 147 του Ν. 2960/01, χωρίς να αποκλείονται ποινι¬ 
κές κυρώσεις που προβλέπονται από την κείμενη νομοθε¬ 
σία σε περίπτωση ψευδούς δηλώσεως ή απώλειας σφρα¬ 
γίδων ή εντύπων και η επιβολή των δασμοφορολογικών 
επιβαρύνσεων όπου οφείλονται. 

δ) Στέρηση του δικαιώματος υπαγωγής στο καθεστώς, 
επιβάλλεται, σύμφωνα με τις διατάξεις του άρθρου 147 
του Ν. 2960/01. 

Άρθρο 6 
Εξαιρέσεις 

Εξαιρούνται από την εν λόγω ρύθμιση ορισμένα εμπο¬ 
ρεύματα, για τα οποία λόγω της φύσης αυτών και των μέ¬ 
τρων ελέγχου, παρακολούθησης, απαγορεύσεων και πε¬ 
ριορισμών, δεν είναι δυνατόν να τηρηθούν απλουστευμέ- 
νες διαδικασίες, όπως γεωργικά προϊόντα που τυγχάνουν 
επιστροφών, είδη πολιτιστικής κληρονομιάς, ΟΙΤΕδ, αγα¬ 
θά διττής χρήσεως, όσα υπόκεινται σε Ειδικούς Φόρους 
Κατανάλωσης. 

Άρθρο 7 

Έλεγχος άδειας και διαδικασιών 

Τα αρμόδια Τελωνεία εξαγωγής (ελέγχου), καθώς καιη 
αρμόδια Τελωνειακή Περιφέρεια που εξέδωσε την άδεια, 
υποχρεούνται, κατά το μέτρο που τους αναλογεί, σε τα¬ 
κτούς ελέγχους των λειτουργικών στοιχείων και του συ¬ 
νόλου των καταχωρήσεων που αφορούν την παρούσα. 

Οι έλεγχοι πραγματοποιούνται για μεν τα Τελωνεία εξα¬ 
γωγής από Επιτροπή, η οποία καθορίζεται από τον Προϊ¬ 
στάμενο της εκάστοτε Υπηρεσίας, για δε τις Τελωνειακός 
Περιφέρειες από τους υπαλλήλους του αρμόδιου Τμήμα¬ 
τος. 

Άρθρο 8 

Τα επισυναπτόμενα Παραρτήματα αποτελούν αναπό¬ 
σπαστο μέρος της παρούσας απόφασης. 




16216 

ΠΑΡΑΡΤΗΜΑ I 

ΥΠΟΔΕΙΓΜΑ ΑΙΤΗΣΗΣ ΥΠΑΓΩΓΗΣ ΣΤΗΝ ΔΙΑΔΙΚΑΣΙΑ 

ΕΠΙΧΕΙΡΗΣΗ : ΕΠΩΝΥΜΙΑ ... ΠΡΟΣ : ΑΡΜΟΔΙΑ ΤΕΛ.ΠΕΡΙΦΕΡΕΙΑ 

ΔΙΕΥΘΥΝΣΗ ΓΡΑΦΕΙΩΝ ... 

ΔΙΕΥΘΥΝΣΗ ΕΓΚΑΤΑΣΤΑΣΕΩΝ... 

ΤΗΛ. - ΡΑΧ... 


ΘΕΜΑ-ΑΙΤΗΜΑ: Περί χορήγησης αδείας υπαγωγής μας στην 

απλουστευμένη εξαγωγή στις εγκαταστάσεις... 

.σύμφωνα με την αριθμ.Τ / /Α0019 

ΑΥΟ. 


Παρακαλούμε όπως μας χορηγήσετε άδεια εγκεκριμένου εξαγωγέα προκειμένου να εξάγουμε τα 

εμπορεύματα . από τις εγκαταστάσεις μας . προς. Σχετικά σας 

παραθέτουμε τις κατωτέρω πληροφορίες που αφορούν την οικονομική δραστηριότητα της 
επιχείρησής μας. 

ΕΓΚΑΤΑΣΤΑΣΕΙΣ (περιγραφή χώρου, διεύθυνση, μηχανολογικός εξοπλισμός). 

ΣΥΝΑΛΛΑΓΕΣ προηγούμενου οικονομικού έτους ( ποσότητες, αξία, ομοειδή εμπορεύματα, 
χώρες). συχνότητα συναλλαγών. 

ΑΡΜΟΔΙΑ Δ.Ο.Υ. Α. Φ. Μ. Αριθμός Μητρώου Εξαγωγέα. 

ΣΥΝΑΛΛΑΓΕΣ με τράπεζες, ασφαλιστικές εταιρείες..... 

ΣΥΝΑΛΛΑΓΕΣ με τελωνεία (εισαγωγών - εξαγωγών) 

ΛΟΓΙΣΤΙΚΑ ΒΙΒΛΙΑ - ΚΑΤΗΓΟΡΙΑ . ΤΡΟΠΟΣ ΤΗΡΗΣΗΣ. μηχανογραφικό 

σύστημα. 

ΧΩΡΑ ΠΡΟΟΡΙΣΜΟΥ...καταγωγής ή προέλευσης. 

ΤΡΟΠΟΣ ΜΕΤΑΦΟΡΑΣ., τελωνείο εξόδου.... 

ΕΙΔΟΣ ΕΜΠΟΡΕΥΜΑΤΩΝ., περιγραφή. 

ΤΡΟΠΟΣ ΤΗΡΗΣΗΣ ΕΙΔΙΚΟΥ ΒΙΒΛΙΟΥ ΕΓΚΕΚΡΙΜΕΝΟΥ ΕΞΑΓΩΓΕΑ. 

ΑΔΕΙΕΣ ΑΠΛΟΥΣΤΕΥΜΕΝΩΝ Ή ΑΛΛΩΝ ΔΙΑΔΙΚΑΣΙΩΝ ΟΙ ΟΠΟΙΕΣ ΜΟΥ ΕΧΟΥΝ 

ΧΟΡΗΓΗΘΕΙ ΑΠΟ ΤΙΣ ΤΕΛΩΝΕΙΑΚΕΣ ΑΡΧΕΣ......, 

ΠΡΟΣΩΠΟ ΕΠΙΚΟΙΝΩΝΙΑΣ για τις εξαγωγές. . 

ΠΡΟΪΣΤΑΜΕΝΟΣ τμήματος εξαγωγών της επιχείρησης., 

ΠΡΟΣΩΠΟ που δεσμεύει την επιχείρηση με την υπογραφή του σύμφωνα με το καταστατικό, 
(το καταστατικό και δείγμα υπογραφής, επισυνάπτονται). 

Δηλώνουμε ότι θα τηρήσουμε τους όρους της αδείας και τις υποχρεώσεις μας που απορρέουν εξ 
αυτής καθ’ όλη την διάρκεια ισχύος της. 

Επισυνάπτουμε σχετικά δικαιολογητικά ... ( αντίγραφα δελτίου ταυτότητας, καταστατικό 

εταιρείας, δελτίο εγγραφής στο ειδικό μητρώο εξαγωγέων.. κλπ έγγραφα). 


ΗΜΕΡΟΜΗΝΙΑ 

ΥΠΟΓΡΑΦΗ 

( Ο ΝΟΜΙΜΟΣ ΕΚΠΡΟΣΩΠΟΣ ) 

ΠΑΡΑΡΤΗΜΑ II 

ΥΠΟΔΕΙΓΜΑ ΑΔΕΙΑΣ ΕΓΚΕΚΡΙΜΕΝΟΥ ΕΞΑΓΩΓΕΑ 


ΤΙΤΛΟΣ & Δ/ΝΣΗ ΤΕΛ/ΚΗΣ ΠΕΡΙΦΕΡΕΙΑΣ ΤΟΠΟΣ & ΗΜΕΡΟΜΗΝΙΑ 

.. ΕΚΔΟΣΗΣ......... 


ΠΡΟΣ: ΕΠΩΝΥΜΙΑ ΕΞΑΓΩΓΕΑ 
Δ/ΝΣΗ... 

ΚΟΙΝ : 

ΑΔΕΙΑ ΕΓΚΕΚΡΙΜΕΝΟΥ ΕΞΑΓΩΓΕΑ 

Αριθμ. Αδείας «./.» 

Κωδικός Τελ. Περ. /αύξων αριθμός άδειας, 
ττ.χ. 02 / 0001 

Κατόπιν της αριθμ.... αίτησής σας και έχοντας υπόψη .. 

Α) τις διατάξεις της αριθμ. Τ.. .ΑΥΟ (ΦΕΚ.). 

Β) την από.Έκθεση της Επιτροπής. 


σας χορηγούμε άδεια εγκεκριμένου εξαγωγέα με την επιφύλαξη του δικαιώματός μας της ανά 
πάσα στιγμή τροποποιήσεως ή ανακλήσεώς της και την από μέρους σας αποδοχή της τήρησης 
των προϋποθέσεων της παρούσας αδείας και των σχετικών διατάξεων της αριθμ. Τ..... ΑΥΟ και 
της αριθμ. Τ..ΔΥΟ. 

Η παρούσα άδεια σας παρέχει την δυνατότητα.. 

1) Να μην προσκομίζετε στο τελωνείο εξαγωγής τα προς εξαγωγή εμπορεύματά σας 

(περιγραφή εμπορεύματος, δασμολογική κλάση), που εξάγετε σε. 

2) Να φορτώνετε και αποστέλλετε τα ως άνω εμπορεύματα απευθείας από τις εγκαταστάσεις 
σας (δ/νση). 

3) Να χρησιμοποιείτε προεπικυρωμένα αντίτυπα 3 του ΕΔΕ, με την επίθεση της ειδικής 

μεταλλικής σφραγίδας, που προβλέπεται από το Παράρτημα 62 των Δ.Ε. του Καν. 2454/93 και 
σύμφωνα με την αριθμ. Τ..... ΑΥΟ. Βρίσκεστε υπό την ειδική παρακολούθηση του Τελωνείου 
..και υποχρεούσθε: 

- να τηρείτε το Ειδικό Λογιστικό Βιβλίο Εξαγωγών και να προβαίνετε στις σχετικές εγγραφές 
της εξαγωγής των εμπορευμάτων. 

να φυλάσσετε επί πενταετία τουλάχιστον τα έγγραφα και τα βιβλία που αποδεικνύουν την 
εξαγωγή και έξοδο των εμπορευμάτων. 

να ειδοποιείτε το Τελωνείο.πριν την φόρτωση και εξαγωγή των εμπορευμάτων και 

να αναμένετε. (χρονικό διάστημα ) προκειμένου το εν λόγω τελωνείο να προβεί αν* κρίνει 

σκόπιμο στους απαραίτητους ελέγχους. 

να διευκολύνετε τους τελωνειακούς υπαλλήλους του Τελωνείου Ελέγχου σε οποιοδήποτε 
έλεγχο των λογιστικών σας βιβλίων και του σχετικού τηρούμενου αρχείου σας. 

να υποβάλλετε στο Τελωνείο Ελέγχου, ανά. ( καθορίζεται σε συνάρτηση με τον 

όγκοεξαγωγών), την ανακεφαλαιωτική διασάφηση εξαγωγής. 


Εξαιρούνται από την εν λόγω διαδικασία τα εμπορεύματα: 

Η προμήθεια των μεταλλικών σφραγίδων και των τυχόν μολυβδοσφραγίδων, θα γίνει μετά από 
συνεννόηση με την αρμόδια Τελωνειακή Περιφέρεια έκδοσης της Άδειας. Πριν παραδοθούν οι ως 
άνω σφραγίδες, ελέγχονται αν πληρούν τις απαιτήσεις και προδιαγραφές που θέτει ο Κοινοτικός 
Κανονισμός και οι εθνικές διατάξεις. 

Οι σφραγίδες πρέπει να επιστρέφονται μαζί με τα καταστραμμένα ή μη χρησιμοποιημένα 
προεπικυρωμένα αντίτυπα 3 όταν ανακληθεί η άδεια ή παύσει η ισχύς της. 

Οι σφραγίδες πρέπει να χρησιμοποιούνται μόνο για φορτία που αποστέλλονται υπό την 
διαδικασία του εγκεκριμένου εξαγωγέα. 

Απαιτείται να λάβετε όλα τα απαραίτητα μέτρα για να διασφαλίσετε την ειδική σφραγίδα, καθώς 
και τα αντίτυπα που φέρουν το αποτύπωμά της και τυχόν μολυβδοσφραγίδες ( κατά περίπτωση ). 
Εφιστούμε την προσοχή σας ότι τυχόν καταχρηστική ενέργεια ή παράβαση των όρων και 
υποχρεώσεων που αναγράφονται στην άδεια θα έχει σαν συνέπεια, όχι μόνο την ανάκλησή της και 
την ακύρωσή της, αλλά και την τυχόν επιβολή δασμοφορολογικών επιβαρύνσεων αλλά και την 
επιβολή διοικητικού προστίμου, σύμφωνα με τις διατάξεις του εθνικού Τελωνειακού Κώδικα. Επίσης 
σε περίπτωση ψευδούς δηλώσεως ή απώλειας σφραγίδων ή εντύπων θα είσθε υπεύθυνος κατά τα 
ως άνω χωρίς να αποκλείονται ποινικές κυρώσεις που προβλέπονται από Την κείμενη νομοθεσία. 
Σημειώνεται επίσης , ότι ο εγκεκριμένος εξαγωγέας υφίσταται όλες τις συνέπειες , ιδίως τις 
οικονομικές των σφαλμάτων, παραλείψεων, ή άλλων ατελειών, κατά την συμπλήρωση των 
αντιτύπων 3, καθώς και κατά την διεξαγωγή των διαδικασιών για τις οποίες είναι υπεύθυνος, βάσει 
της χορηγηθείσας άδειας. 

Μπορείτε να ελευθερωθείτε από την δέσμευσή σας δίνοντας γραπτή ειδοποίηση στο αρμόδιο 
τελωνείο ελέγχου σας ότι δεν χρειάζεστε πλέον άδεια εγκεκριμένου εξαγωγέα σύμφωνα με τον Καν. 
ΕΟΚ 2454/93 και τις σχετικές εθνικές διατάξεις. 

Τυχόν ανάκληση της άδειας , ισχύει.ημέρες από την ημερομηνία έκδοσης της σχετικής 

απόφασης. 


Ειδικότεροι όοοι ή διαδικασίεε 

Α. Όσον αφορά τη χρήση ειδικών μολυβδοσφραγίδων 


Β. Όσον αφορά λοιπές χορηγηθείσες απλουστεύσεις οι οποίες συνάδουν με την παρούσα άδεια. 


















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16219 


Γ.Λοιπά στοιχεία εξατομίκευσης άδειας. 


Ημερομηνία έναρξης της παρούσας. 

Πράξη παραλαβή & αποδονήο ΥΠΟΓΡΑΦΗ 

Παραλαμβάνω , αποδέχομαι και θα τηρήσω ΣΦΡΑΓΙΔΑ 

τους όρους της παρούσας αδείας. ΤΕΛ/ΚΗΣ ΑΡΧΗΣ 

ΗΜΕΡΟΜΗΝΙΑ.ΥΠΟΓΡΑΦΗ.(Ονομ/νυμο πλήρες 

του νομίμου εκπροσώπου). 

1. Εθνόσημο ΕΙ_ 

2. Αρμόδια Τελ/κή Περιφέρεια / Κωδικός Τελωνείου Ελέγχου , π.χ. 02/2004 

3. Αριθμός παραστατικού η.6 

4. Ημερομηνία παραστατικού Η.Μ/Μ.Μ/Ε.Ε.Ε.Ε π.χ. 02/03/2003 

5. Επωνυμία εγκεκριμένου εξαγωγέα 

6. Αύξων αριθμός άδειας η.4 π.χ. 0001 

ΠΑΡΑΡΤΗΜΑ IV 

ΥΠΟΔΕΙΓΜΑ ΕΙΔΟΠΟΙΗΣΗΣ 


ΠΡΟΣ: ΤΕΛΩΝΕΙΟΕΛΕΓΧΟΥ 
ΤΜΗΜΑ ΤΕΛ/ΚΩΝ ΔΙΑΔΙΚΑΣΙΩΝ 

ΗΜΕΡΟΜΗΝΙΑ ΑΠΟΣΤΟΛΗΣ ΕΙΔΟΠΟΙΗΣΗΣ . 

ΗΜΕΡΟΜΗΝΙΑ ΚΑΙ ΩΡΑ ΕΝΑΡΞΗΣ - ΛΗΞΗΣ ΦΟΡΤΩΣΗΣ .. 

ΠΡΟΒΛΕΠΟΜΕΝΗ ΗΜΕΡΟΜΗΝΙΑ - ΩΡΑ ΑΝΑΧΩΡΗΣΗΣ. 

ΣΤΟΙΧΕΙΑ ΕΠΙΚΕΙΜΕΝΗΣ - ΕΠΙΚΕΙΜΕΝΩΝ ΑΠΛΟΥΣΤΕΥΜΕΝΩΝ ΕΞΑΓΩΓΩΝ 


Κωδικός 
Περιγραφή 
Εμττ/τος. 
ΤΑΡίσ 

Χώρα 

Προορισμού. 

Δέματα. 

. 

Καθ. 

Βάρος. 

Ταυτότητα 

Μεταφορικού 

Μέσου. 

Καθεστώς 

Τελωνείο 

Εξόδου 

Παρατηρήσεις 

. 







' 



ΔΙΕΥΘΥΝΣΗ ΕΓΚΑΤΑΣΤΑΣΕΩΝ 

ΥΠΟΓΡΑΦΗ 
ΠΛΗΡΗ ΣΤΟΙΧΕΙΑ 

ΠΑΡΑΡΤΗΜΑ V 

ΥΠΟΔΕΙΓΜΑ ΕΙΔΙΚΟΥ ΛΟΓΙΣΤΙΚΟΥ ΒΙΒΛΙΟΥ ΕΞΑΓΩΓΗΣ 


ΑΡΙΘΜΟΣ ΑΔΕΙΑΣ ΕΓΚΕΚΡΙΜΕΝΟΥ ΕΞΑΓΩΓΕΑ 



Άρθρο 9 

Η παρούσα απόφαση ισχύει από την δημοσίευσή της στην Εφημερίδα της Κυβερνήσεως. 

Με την έναρξη ισχύος της, καταργείταιη Τ2811/142/ΑΟ019/25-5-00 Α.Υ.Ο. (ΦΕΚ724 Β'/12.6.2000) 
Η παρούσα να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 2003 

Ο ΥΦΥΠΟΥΡΓΟΣ 


Α. ΦΩΤΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/νν.θ1.9Γ - θ-ιτΐ3ίΙ: \λ/θ6ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - όιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓΠθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































